ཉེ་བའི་ཆར།མདོ་ཁམས་ཆབ་མདོའི་ཕྱོགས་ནས་རྒྱལ་པོ་སྲོང་བཙན་སྒམ་པོའི་སྐབས་སུ་བྱུང་བའི་གཡུ་ཐོག་རྙིང་མའི་རྡོ་སྐུ་ཞིག་གི་པར་དང་།འགྲེལ་བཤད་ཡི་གེར།ཆོས་རྒྱལ་སྲོང་སྲོང་བཙན་སྒམ་པོའི་སྐུ་དུས་སུ་ཕོ་བྲང་མ་རུ་མཁར་གྱི་རྟེན་སྒམ་ནས་བྱུང་བ་སྟེ།ལྕགས་རི་གྲྭ་ཚང་གི་མཁན་ཐུབ་བསྟན་ཚེ་རིང་ལ་ཕུལ་བའི་གཡུ་ཐོག་རྙིང་མ་ཡོན་ཏན་མགོན་པོའི་སྐུ་བརྙན་རྡོ་ལ་བརྐོས་པ།གངས་ལྗོངས་གཅེས་ནོར་དུ་བཀོད་པ།དབུ་ལ་རིག་བདག་ཚེ་དཔག་མེད་ཡོད་པ།གཡས་གཡོན་དུ་ཚེ་རིང་རྣམ་དྲུག་ཡོད་པ།མདུན་དུ་ཆུ་བྲག་གི་རི་མོ་འབུར་དུ་བརྐོས་པ།བྲག་ཕུག་གི་དབྱིབས་ཅན།ནང་དུ་རྗེ་བཙུན་ཆེན་པོ་སྐུ་བགྲེས་ཚུལ་ཅན་བཞུགས་པ།སྐུ་རྒྱབ་ཏུ་ཝར་ཏུ་དང་།དེའི་འོག་ཏུ།བདེ་ལྡན་ཞིང་ན་ཚེ་དཔག་མེད་མགོན་དང་།།བོད་ཡུལ་དྲང་སྲོང་ཡོན་ཏན་མགོན་པོ་དེ།།མཁའ་འགྲོའི་བྱིན་རླབས་སྨན་ལུང་ཆུ་ཝར་དུ།།འཆི་མེད་རྡོ་རྗེའི་ཚེ་ཡི་དངོས་གྲུབ་བརྙེས།།དེ་ཕྱིར་ཆུ་ཝར་སྤྲུལ་སྐུའི་ཕོ་བྲང་ཞེས།།དབུས་སུ་འཆི་མེད་རྡོ་རྗེའི་བྲག་ཕུག་དང་།།ཕལ་ཆེར་གང་འདོད་བག་ཕེབ་བདེ་བར་རྒྱུ།།གཞན་ཡང་རྩ་གསུམ་དམ་ཅན་རྒྱ་མཚོའི་ཚོགས།།མཁའ་ཁྱབ་སྤྲིན་ལྟར་འཁྲིགས་པའི་ཐུགས་རྗེ་ལས།།རྗེ་བཙུན་བླ་མ་བསྐལ་བརྒྱར་ཞབས་བརྟན་ཤོགཅེས་བྲིས་པ་ཞིག་ཁོ་བོ་ལ་གཡུ་ཐོག་རྙིང་མ་ཡོད་པ་སྒྲུབ་བྱེད་དུ་བཏང་བྱུང་།།